Diari Oficial de la Generalitat Valenciana


Sumari del DOGV 3151, del 29-12-1997 (1997/12731)

Notificació dels expedients EL-0356/96 i Z0100/97.
--------------------------------------------------

### Dades del document

Número de DOGV
:   3151

Data del DOGV
:   29-12-1997

Secció del DOGV
:   ALTRES ANUNCIS - ALTRES ASSUMPTES

Número del document
:   1997/12467


Organisme emissor
:   Conselleria de Sanitat

Tipus de document
:   Anunci

Notificació dels expedients EL-0356/96 i Z0100/97. [97/12257]
  
Com que no ha estat possible notificar de manera personal i directa les resolucions del director general de Salut Pública de data 10.09.97 i 25.07.97, recaigudes, respectivament, en els expedients núm. EL-0356/96 i Z0100/97, es procedeix a la seua publicació en el Diari Oficial de la Generalitat Valenciana, a efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 7 de novembre de 1997.- El director general de Salut Pública: Francisco J. Bueno Cañigral.
  
«Vistos l'expedient núm. EL-0356/96, sobre la sol·licitud d'autorització sanitària formulada pel senyor Chen Zhenyong i el recurs presentat contra la Resolució de la Direcció Territorial de Sanitat d'Alacant de data 28.06.96, resulten els següents fets:
  
Fets
  
Primer
  
El senyor Chen Zhenyong va sol·licitar l'autorització sanitària de menjadors col·lectius per a l'establiment de menjador col·lectiu restaurant Mei Hua, situat al carrer Portell de Granyana, núm. 6, de la localitat d'Elx.
  
Segon
  
Es va fer una visita d'inspecció a l'establiment i es va comprovar, com consta en l'acta núm. 273, de 27.02.97, que:
  
- No té mitjans higiènics per rentar-se i eixugar-se les mans a la cuina.
  
- No té protectors als tubs de llum de la cuina.
  
- No té neteja adequada a les instal·lacions de cuina i a l'equipament.
  
Tercer
  
Com a conseqüència, la Direcció Territorial de Sanitat d'Alacant dicta una resolució de data 06.06.97 per la qual denega l'autorització sanitària sol·licitada per no adaptar-se al que estableixen els articles 4.9, 5, 6.1 i 6.2 del Reial Decret 2.817/83, de 13 d'octubre.
  
Quart
  
Contra aquesta resolució s'interposa un recurs ordinari en què se sol·licita que li siga concedida l'autorització al·legant-hi que ha esmenat les deficiències detectades.
  
Davant d'aquests fets són de consideració els següents fonaments de dret.
  
Fonaments de dret
  
Primer
  
La competència d'aquesta direcció general té el seu suport legal en l'article 20 del Decret 33/1997, de 26 de febrer, del Govern Valencià, pel qual aprova el Reglament Orgànic i Funcional de la Conselleria de Sanitat, en concordança amb l'article 114 de la Llei de Règim Jurídic de les Administracions Públiques i del Procediment Administratiu Comú.
  
Segon
  
Com a conseqüència de les al·legacions del recurs, el director general de Salut Pública va considerar escaient la realització d'una altra inspecció a fi de verificar l'absència de deficiències i l'esmena de les que havien determinat la denegació de l'autorització sanitària tal com manifestava el recurrent.
  
La visita d'inspecció es va fer el dia 08.08.97. L'inspector sanitari, en l'acta núm. 6.912, va emetre un judici crític favorable i va manifestar que esqueia l'autorització de l'establiment. És per això que s'estima adient estimar el recurs i anul·lar la resolució recorreguda.
  
Per tant, aquesta direcció general resol estimar el recurs ordinari presentat pel senyor Chen Zhenyong contra la resolució de la Direcció Territorial de Sanitat d'Alacant i, en conseqüència, deixar sense efecte la resolució recorreguda.
  
Aquesta resolució exhaureix la via administrativa i s'hi pot interposar recurs contenciós administratiu en el termini de dos mesos comptadors a partir de l'endemà de la notificació i davant la Sala Contenciosa Administrativa del Tribunal Superior de Justícia de la Comunitat Valenciana. D'acord amb el que disposa l'article 110.3 de la Llei de Règim Jurídic de les Administracions Públiques i del Procediment Administratiu Comú, la interposició de recursos contra actes que exhaureixen la via administrativa requereix la comunicació prèvia a l'òrgan que haja dictat l'acte impugnat.
  
València, 10 de setembre de 1997.- El director general de Salut Pública: Francisco J. Bueno Cañigral.»
  
«Vistos l'expedient sancionador núm. Z0100/97, instruït per la Direcció Territorial de Sanitat d'Alacant a la senyora Carmen Izquierdo Muñoz, i el recurs ordinari presentat per ella contra la resolució de 04.04.97 d'aquesta direcció territorial, resulten els següents fets.
  
Fets
  
Primer
  
L'expedient es va iniciar com a conseqüència de la inspecció practicada el dia 2 de setembre de 1996 pels inspectors afectes a l'Àrea de Salut núm. 20 (Orihuela) a l'establiment de carnisseria que la senyora Carmen Izquierdo Muñoz té en explotació comercial a l'avinguda Las Villas, núm. 55, de la localitat de Pilar de la Horadada, en què es comprovà, com consta en l'acta núm. 8131, que:
  
1. No desinfecta, desratitza i desinsecta l'establiment.
  
2. No presenta autorització sanitària.
  
Segon
  
Tramitat aquest expedient amb compliment de tots els tràmits i les garanties legals i reglamentàries, es dicta resolució de data 04.04.97, notificada el 21.04.97, en què es consideren infringits els articles 5 i 6.3.1 del Reial Decret 379/1984, de 25 de gener, l'article 35.A.1 de la Llei 14/1986, de 25 d'abril, General de Sanitat, i l'article 2.1.1 del Reial Decret 1945/83, de 22 de juny. Per tant, d'acord amb els articles 36 de la Llei 14/1986, de 25 d'abril, General de Sanitat, i 9 del Decret 44/1992, de 16 de març, del Govern Valencià, s'imposen a la senyora Carmen Izquierdo Muñoz les sancions econòmiques corresponents a unes infraccions qualificades com a lleus de:
  
- Vint-i-cinc mil (25.000) pessetes per no tenir autorització sanitària.
  
- Quinze mil (15.000) pessetes per no fer la desinfecció, desratització i desinsectació de l'establiment.
  
Tercer
  
Contra aquesta resolució, la interessada va interposar un recurs ordinari en què sol·licitava que li foren anul·lades les sancions imposades al·legant-hi:
  
- Havia adquirit el local en condicions com a comerç de carnisseria.
  
- En la gestoria li havien fet els papers que afirmaven que eren els necessaris.
  
Davant d'aquests fets són de consideració els següents fonaments de dret.
  
Fonaments de dret
  
Primer
  
La competència d'aquesta direcció general té el seu suport legal en l'article 20 del Decret 33/1997, de 26 de febrer, del Govern Valencià, pel qual aprova el Reglament Orgànic i Funcional de la Conselleria de Sanitat, i el 9 del Decret 44/1992, de 16 de març, del Govern Valencià, de competència sancionadora en infraccions sanitàries, en concordança amb l'article 114 de la Llei de Règim Jurídic de les Administracions Públiques i del Procediment Administratiu Comú.
  
Segon
  
Les al·legacions de la interessada no són d'estimar, perquè no aporten elements que desvirtuen la veracitat dels fets imputats i la seua qualificació jurídica.
  
És responsabilitat de qui fa una activitat professional adaptar-se a les disposicions normatives que la regulen, i en aquest cas és el deure de la persona interessada que exerceix l'activitat de carnisseria complir la reglamentació tècnica sanitària que regula els establiments de venda al detall de carn. Així, l'article 9.1 del Reial Decret 1945/1983, de 22 de juny, considera responsables de les infraccions les persones que, per acció o per omissió, hi han participat.
  
Vistos els preceptes legals esmentats i la resta dels generals que hi són aplicables, resolc desestimar el recurs ordinari presentat per la senyora Carmen Izquierdo Muñoz contra la resolució de la Direcció Territorial d'Alacant.
  
Aquesta resolució exhaureix la via administrativa i s'hi pot interposar recurs contenciós administratiu en el termini de dos mesos comptadors des de l'endemà de la notificació davant la Sala Contenciosa Administrativa del Tribunal Superior de Justícia de la Comunitat Valenciana. D'acord amb el que disposa l'article 110.3 de la Llei de Règim Jurídic de les Administracions Públiques i del Procediment Administratiu Comú, la interposició d'aquest recurs contra actes que exhaureixen la via administrativa requereix la comunicació prèvia a l'òrgan que els haja dictats.
  
València, 25 de juliol de 1997.- El director general de Salut Pública: Francisco J. Bueno Cañigral.»